**สโมสรฟุตบอลเอฟเวอร์ตัน** (อังกฤษ: Everton Football Club) เป็นสโมสรฟุตบอลของอังกฤษ ตั้งอยู่ในเมืองลิเวอร์พูล ปัจจุบันเล่นอยู่ในพรีเมียร์ลีก ลีกสูงสุดของฟุตบอลอังกฤษ เป็นหนึ่งในสโมสรผู้ร่วมก่อตั้งอิงกลิชฟุตบอลลีก และเป็นสโมสรที่เล่นในลีกสูงสุดของอังกฤษมากที่สุดในประวัติศาสตร์ถึง 121 ฤดูกาล โดยพลาดการเล่นในลีกสูงสุดเพียง 4 ครั้ง และยังเป็นสโมสรที่เล่นในลีกสูงสุดติตต่อกันยาวนานที่สุดเป็นอันดับสอง รวมทั้งเป็นทีมที่เก็บคะแนนรวมจากการเล่นบนลีกสูงสุดมากเป็นอันดับสาม สโมสรชนะเลิศฟุตบอลลีกสูงสุด 9 สมัย, เอฟเอคัพ 5 สมัย, เอฟเอคอมมิวนิตีชีลด์ 9 สมัย และ ยูฟ่าคัพวินเนอร์สคัพ 1 สมัย 

ก่อตั้งขึ้นใน ค.ศ. 1878 และสโมสรชนะเลิศฟุตบอลดิวิชันหนึ่งครั้งแรกในฤดูกาล 1890–91 และภายหลังจากชนะเลิศดิวิชันหนึ่งเพิ่มอีก 4 สมัย และเอฟเอคัพอีก 2 สมัย สโมสรเข้าสู่ช่วงตกต่ำหลังสงครามโลกครั้งที่สอง ก่อนจะกลับมาประสบความสำเร็จอีกครั้งในทศวรรษ 1960 และประสบความเร็จมากที่สุดในช่วงทศวรรษ 1980 โดยชนะเลิศดิวิชันหนึ่งอีก 2 สมัย, เอฟเอคัพ 1 สมัย และชนะเลิศถ้วยยุโรปรายการแรกในยูฟ่าคัพวินเนอร์สคัพ ค.ศ. 1985 ถ้วยรางวัลล่าสุดที่สโมสรชนะเลิศคือเอฟเอคัพ ค.ศ. 1995 

ผู้สนับสนุนของสโมสรมีชื่อเรียกว่า "เอฟเวอร์โตเนียน" และ "บลูส์" เอฟเวอร์ตันมีสโมสรคู่อริคือ ลิเวอร์พูล ซึ่งสนามแอนฟีล์ดของลิเวอร์พูลอยู่ห่างจากสนามกูดิสันพาร์กของเอฟเวอร์ตันไม่ถึงหนึ่งไมล์ และการแข่งขันของทั้งสองทีมถูกเรียกว่าเมอร์ซีย์ไซด์ดาร์บี เอฟเวอร์ตันลงเล่นที่กูดิสันพาร์กมาตั้งแต่ ค.ศ. 1892 โดยย้ายจากแอนฟีลด์เนื่องจากเกิดข้อพิพาทเรื่องค่าเช่าระหว่างสโมสรและเจ้าของที่ดินแอนฟีลด์ สีประจำสโมรสรคือ เสื้อเชิ้ตสีน้ำเงิน กางเกงขาสั้นสีขาว และถุงเท้าสีขาว

ประวัติ
-------

เอฟเวอร์ตันเป็นหนึ่งในสโมสรที่เก่าแก่ของสหราชอาณาจักร ก่อตั้งขึ้นใน ค.ศ. 1878 ในชื่อ *สโมสรฟุตบอลเซนต์โดมิงโก* ตามชื่อโบสถ์ในเมืองลิเวอร์พูล เพื่อให้สมาชิกของโบสถ์ได้เล่นกีฬาร่วมกัน โดยนอกจากฟุตบอลแล้วยังมีการเล่นคริกเกตในฤดูร้อน สโมสรลงแข่งขันนัดแรกพบสโมสรเอฟเวอร์ตันเชิร์ช โดย *เซนต์โดมิงโก* ชนะ 1–0 ก่อนจะเปลี่ยนชื่อสโมสรเป็น **เอฟเวอร์ตัน** ในเดือนพฤศจิกายน ค.ศ. 1879 ตามชื่อท้องถิ่นเนื่องจากผู้คนในชุมชนต้องการเข้าร่วมสโมสรเป็นจำนวนมาก

ผู้เล่นเอฟเวอร์ตันในชุดที่ชนะเลิศฟุตบอลลีกครั้งแรกใน ค.ศ. 1891
เอฟเวอร์ตันเป็นหนึ่งในผู้ร่วมก่อตั้ง *อิงกลิชฟุตบอลลีก* ในฤดูกาล 1888–89 ก่อนจะประสบความสำเร็จครั้งแรกโดยคว้าแชมป์ฟุตบอลลีก ฤดูกาล 1890-91 ต่อมา สโมสรคว้าแชมป์เอฟเอคัพสมัยแรกใน ค.ศ. 1906 ตามด้วยแชมป์ดิวิชันหนึ่งสมัยที่สองในฤดูกาล 1914–15 สงครามโลกครั้งที่หนึ่งใน ค.ศ. 1914 ทำให้การแข่งขันฟุตบอลอังกฤษต้องยุติลงชั่วคราวซึ่งเป็นฤดูกาลที่เอฟเวอร์ตันคว้าแชมป์ได้ และเหตุการณ์เช่นนี้ได้เกิดขึ้นอีกครั้งหลังการคว้าแชมป์ดิวิชันหนึ่งในฤดูกาล 1938–39 ในช่วงสงครามโลกครั้งที่สอง

ผู้เล่นเอฟเวอร์ตันในชุดที่ชนะเลิศเอฟเอคัพ ค.ศ. 1906
เอฟเวอร์ตันกลับมาประสบความสำเร็จหลังจากการมาถึงของดิ๊กซี่ ดีน ซึ่งย้ายมาจากแทรนเมียร์โรเวอส์ใน ค.ศ. 1925 โดยในฤดูกาล 1927–28 ดีนได้สร้างสถิติทำประตูในลีกถึง 60 ประตูจากการลงเล่น 39 นัด ถือเป็นสถิติการทำประตูในลีกสูงสุดในหนึ่งฤดูกาลมากที่สุดมาถึงปัจจุบัน ซึ่งดีนพาทีมคว้าแชมป์ดิวิชันหนึ่งได้เป็นสมัยที่สามในฤดูกาลนั้น อย่างไรก็ตาม สโมสรต้องตกชั้นลงไปในดิวิชันสองในอีกสองฤดูกาลต่อมาเนื่องจากปัญหาภายในแต่สามารถเลื่อนชั้นกลับขึ้นมาได้อย่างรวดเร็ว และทำสถิติเป็นทีมที่ทำประตูมากที่สุดในดิวิชันสอง เอฟเวอร์ตันคว้าแชมป์ดิวิชันหนึ่งสมัยที่สี่ในฤดูกาล 1931–32 ตามด้วยแชมป์เอฟเอคัพใน ค.ศ. 1933 เอาชนะแมนเชสเตอร์ซิตีในรอบชิงชนะเลิศ 3–0 และปิดท้ายความสำเร็จในทศวรรษนี้ด้วยแชมป์ดิวิชันหนึ่งสมัยที่ห้าในฤดูกาล 1938–39

สงครามโลกครั้งที่สองทำให้การแข่งขันต้องหยุดชะงักอีกครั้งก่อนจะกลับมาแข่งขันใน ค.ศ. 1946 เอฟเวอร์ตันได้รับผลกระทบโดยเสียผู้เล่นหลายรายและทีมมีผลงานที่ย่ำแย่กว่าในช่วงก่อนสงคราม พวกเขาต้องตกชั้นอีกครั้งในฤดูกาล 1950–51 และเลื่อนชั้นกลับขึ้นมาในฤดูกาล 1953–54 เมื่อพวกเขาจบอันดันสามในฟุตบอลดิวิชันสอง และสโมสรไม่ตกชั้นจากลีกสูงสุดอีกเลยนับแต่นั้น

ช่วงเวลาแห่งความสำเร็จของสโมสรกลับมาอีกครั้งในช่วงทศวรรษ 1960 หลังการมาถึงของผู้จัดการทีมคนใหม่ แฮร์รี แคทเทอริก อดีตผู้เล่นของสโมสรซึ่งพาทีมคว้าแชมป์ดิวิชันหนึ่งได้อีกครั้งในฤดูกาล 1962–63 ตามด้วยแชมป์เอฟเอคัพใน ค.ศ. 1966 เอาชนะเชฟฟีลด์เวนส์เดย์ 3–2 และยังเข้าชิงชนะเลิศอีกครั้งในสองปีถัดมาแต่แพ้เวสต์บรอมมิชอัลเบียน 0–1 แต่กลับไปคว้าแชมป์ดิวิชันหนึ่งได้อีกครั้งในฤดูกาล 1969–70 โดยมีคะแนนเหนือลีดส์ยูไนเต็ด 9 คะแนน ในช่วงเวลานี้ เอฟเวอร์ตันยังถือเป็นสโมสรแรกของอังกฤษที่ได้ร่วมแข่งขันฟุตบอลยุโรป 5 ฤดูกาลติดต่อกัน (ค.ศ. 1962–67) อย่างไรก็ตาม ความสำเร็จของสโมสรได้ตกลงไป เมื่อพวกเขาจบเพียงอันดับสิบสี่, สิบห้า, สิบเจ็ด และอันดับเจ็ดในอีกสี่ฤดูกาลต่อมา แคทเทอริก ประกาศเกษียณตนเอง และสโมสรไม่สามารถคว้าถ้วยรางวัลใดเพิ่มได้ในช่วงเวลาที่เหลือของทศวรรษ 1970 แม้จะจบอันดับสี่ในฤดูกาล 1974–75 ด้วยการคุมทีมของบิลลี บิงแฮม รวมทั้งอันดับสามและอันดับสี่ในฤดูกาล 1977–78 และ 1978–1979 ด้วยผลงานของกอร์ดอน ลีซึ่งถูกปลดใน ค.ศ. 1981

กราฟแสดงอันดับในฟุตบอลลีกทุกฤดูกาลของเอฟเวอร์ตันตั้งแต่ ค.ศ. 1889
ฮาวเวิร์ด เคนดัลล์ เข้ามาคุมทีมและถือเป็นช่วงเวลาที่สโมสรประสบความสำเร็จมากที่สุด เขาพาทีมคว้าแชมป์เอฟเอคัพใน ค.ศ. 1984 ตามด้วยแชมป์ดิวิชันหนึ่งในฤดูกาล 1984–85 และ 1986–87 และชนะเลิศยูฟ่าคัพวินเนอร์สคัพ ค.ศ. 1985 ซึ่งถือเป็นถ้วยยุโรปรายการแรกและรายการเดียวมาถึงปัจจุบัน ความสำเร็จดังกล่าวเริ่มจากการชนะสโมสรยูซี ดับลิน, เอฟเค อินเตอร์ บราติสลาวา และ ฟอร์ตือนาซิตตาร์ด ตามด้วยการเอาชนะสโมสรใหญ่ของบุนเดิสลีกาอย่างไบเอิร์นมิวนิกในรอบรองชนะเลิศ 3–1 แม้จะตามหลังไปก่อนในครึ่งเวลาแรก ซึ่งนัดนั้นได้รับการโหวตจากแฟน ๆ ให้เป็นเกมที่สนุกที่สุดเท่าที่เคยแข่งขันกันในกูดิสันพาร์ก ปิดท้ายด้วยการชนะราพีทวีนในรอบชิงชนะเลิศ 3–1 และในฤดูกาล 1984–85 นั้น เอฟเวอร์ตันเกือบจะคว้าสามถ้วยรางวัลได้ ภายหลังจากได้แชมป์ฟุตบอลลีก และถ้วยยุโรป แต่พวกเขาแพ้แมนเชสเตอร์ยูไนเต็ดในรอบชิงชนะเลิศเอฟเอคัพ 0–1 และในฤดูกาลต่อมา เอฟเวอร์ตันได้รองแชมป์สองรายการทั้งในฟุตบอลลีก และฟุตบอลเอฟเอคัพ โดยแพ้ลิเวอร์พูลทั้งสองรายการ ก่อนจะกลับมาคว้าแชมป์ลีกได้ในฤดูกาล 1986–87 

ภัยพิบัติเฮย์เซลส่งผลให้สโมสรจากอังกฤษถูกห้ามลงแข่งขันฟุตบอลยุโรป เอฟเวอร์ตันพลาดโอกาสในการชนะเลิศถ้วยยุโรปเพิ่ม โดยผู้เล่นตัวหลักในทีมชุดที่ชนะยูฟ่าวินเนอร์สคัพ ค.ศ. 1985 หลายคนได้อำลาทีมรวมถึงผู้จัดการทีมอย่างเคนดัลล์ซึ่งย้ายไปคุมอัตเลติกเดบิลบาโอ ใน ค.ศ. 1987 และเขาถูกแทนที่โดยโคลิน ฮาร์วีย์ ผู้ช่วยของเขาซึ่งพาทีมเข้าชิงชนะเลิศเอฟเอคัพ ค.ศ. 1989 แต่แพ้ลิเวอร์พูลในช่วงต่อเวลา 2–3 

เอฟเวอร์ตันเป็นหนึงในสโมสรผู้ร่วมก่อตั้งพรีเมียร์ลีกฤดูกาล 1992 แต่สโมสรประสบปัญหาในการหาผู้จัดการทีมที่เหมาะสม ฮาวเวิร์ด เคนดัลล์ กลับมารับตำแหน่งใน ค.ศ. 1990 แต่ไม่ประสบความสำเร็จเหมือนอย่างที่เคยทำได้ เขาถูกแทนที่โดยไมค์ วอล์กเกอร์ ใน ค.ศ. 1994 แต่คุมทีมได้ไม่ถึงหนึ่งฤดูกาลก็ถูกปลด และเขาถือเป็นผู้จัดการทีมที่มีผลงานย่ำแย่ที่สุดของสโมสร โจ รอยล์ อดีตผู้เล่นของสโมสรเข้ารับตำแหน่งต่อ และสโมสรเริ่มมีผลงานที่ดีขึ้น รวมถึงการชนะอย่างลิเวอร์พูล 2–0 ในนัดแรกของฤดูกาล และยังคว้าแชมป์เอฟเอคัพเป็นสมัยที่ห้าในฤดูกาลนั้น โดยชนะแมนเชสเตอร์ยูไนเต็ด 1–0 ได้สิทธิ์แข่งขันยูฟ่าคัพวินเนอร์สคัพ ถือเป็นการแข่งขันฟุตบอลยุโรปครั้งแรกนับตั้งแต่ภัยพิบัติเฮย์เซล รอยล์พาเอฟเวอร์ตันจบอันดับหกในฤดูกาลต่อมา แต่จบเพียงอันดับสิบห้าในฤดูกาล 1996–97 ส่งผลให้รอยล์ลาออก เดวิด วัตสัน อดีตกองหลังคนสำคัญของทีมเข้ามารักษาการต่อ

ฮาวเวิร์ด เคนดัลล์ เข้ามารับตำแหน่งเป็นครั้งที่สาม แต่ล้มเหลวอีกครั้งโดยพาทีมจบเพียงอันดับ 17 และเอฟเวอร์ตันเกือบจะตกชั้นแต่รอดมาได้ด้วยผลประตูได้-เสียที่ดีกว่าโบลตันวอนเดอเรอส์ วอลเตอร์ สมิธ ผู้จัดการทีมชาวสกอตแลนด์เข้ามารับตำแหน่งแทน แต่ผลงานก็ย่ำแย่โดยจบเพียงกลางตารางสามฤดูกาลติดต่อกัน ก่อนจะถูกปลดใน ค.ศ. 2002 ซึ่งเอฟเวอร์ตันอยู่ในพื้นที่หนีตกชั้นในขณะนั้น และยังตกรอบเอฟเอคัพโดยแพ้มิดเดิลส์เบรอ สมิธถูกแทนที่โดยเดวิด มอยส์ซึ่งพาทีมจบอันดับ 15 และจบอันดับ 7 ในฤดูกาล 2002–03 ซึ่งเป็นอันดับที่ดีที่สุดในรอบเจ็ดปี เวย์น รูนีย์ ดาวรุ่งคนสำคัญเป็นผู้ทำผลงานโดดเด่นจนก้าวขึ้นสู่ทีมชุดใหญ่ ก่อนจะย้ายร่วมแมนเชสเตอร์ยูไนเต็ดใน ค.ศ. 2004 ด้วยค่าตัวสถิติสโมสร 28 ล้านปอนด์ การจบอันดับ 4 ในฤดูกาล 2004–05 ทำให้สโมสรได้สิทธิ์แข่งขันรอบคัดเลือกยูฟ่าแชมเปียนส์ลีก แต่พวกเขาไม่สามารถผ่านเข้าสู่รอบแบ่งกลุ่ม และยังตกรอบยูฟ่าคัพ แต่ยังได้กลับมาแข่งขันยูฟ่าคัพอีกสองฤดูกาลติตด่อกันในฤดูกาล 2007–08 และ 2008–09 และยังเข้าชิงชนะเลิศเอฟเอคัพ ค.ศ. 2009 ในช่วงเวลานี้ สโมสรได้ลงทุนซื้อผู้เล่นเป็นสถิติสโมสรถึงสี่ครั้งได้แก่: เจมส์ บีตตี้ ราคา 6 ล้านปอนด์ในเดือนมกราคม 2005, แอนดรูว์ จอห์นสัน 8.6 ล้านปอนด์ใน ค.ศ. 2006, ยาคูบู ไอเยกเบนี 11.25 ล้านปอนด์ใน ค.ศ. 2007 และ มารวน แฟลายนี 15 ล้านปอนด์ใน ค.ศ. 2008

มารวน แฟลายนี หนึ่งในนักเตะที่ย้ายมาร่วมทีมด้วยราคาสูงที่สุดของสโมสร
หลังสิ้นสุดฤดูกาล 2012–13 มอยส์อำลาเอฟเวอร์ตันเพื่อไปเป็นผู้จัดการทีมแมนเชสเตอร์ยูไนเต็ด และได้นำทีมงานผู้ฝึกสอนทุกคนติดตามไปด้วย รวมถึง ฟิล เนวิล และนักเตะอย่าง มารวน แฟลายนี โรเบร์โต มาร์ติเนซ พาทีมจบอันดับ 5 ในพรีเมียร์ลีกในฤดูกาลแรกที่คุมทีม และยังทำคะแนนได้มากที่สุดในรอบ 27 ปีด้วยคะแนนสูงถึง 72 คะแนน ในฤดูกาลต่อมา มาร์ติเนซพาทีมเข้าถึงรอบ 16 ทีมสุดท้ายยูฟ่ายูโรปาลีก แต่แพ้ดือนามอกือยิว และจบอันดับ 11 ในลีก ต่อมาในฤดูกาล 2015–16 แม้เอฟเวอร์ตันเข้าถึงรอบรองชนะเลิศฟุตบอลถ้วยสองรายการทั้งเอฟเอคัพ และลีกคัพ แต่ผลงานในลีกย่ำแย่โดยจบเพียงอันดับ 12 มาร์ติเนซจึงถูกปลด ในวันที่ 27 กุมภาพันธ์ ค.ศ. 2016 สโมสรได้แถลงว่า ฟาฮัด โมชีรี นักธุรกิจชาวอังกฤษเชื้อสายอิหร่านได้เข้าซื้อกิจการสโมสรโดยถือหุ้นจำนวน 49.9% กลายเป็นผู้ถือหุ้นใหญ่

โรนัลด์ กุมัน อำลาเซาแทมป์ตันเพื่อเข้ามารับตำแหน่งผู้จัดการทีมในฤดูกาล 2016–17 ด้วยสัญญาสามปี ในฤดูกาลแรก กุมันพาทีมจบอันดับ 7 ทำให้ได้สิทธิ์แข่งขันรอบคัดเลือกรอบที่สามของยูโรปาลีก โดยพาทีมผ่านเข้ารอบแบ่งกลุ่มในฤดูกาล 2017–18 แต่ก็ยุติเส้นทางเพียงแค่นั้น โดยจบในอันดับสามตามหลังอตาลันตา และออแล็งปิกลียอแน และยังทำผลงานในลีกย่ำแย่ โดยหล่นไปอยู่ในพื้นที่ตกชั้นหลังผ่านเก้านัดแรก กุมันถูกปลดในเดือนตุลาคม 2017 หลังจบเกมที่เอฟเวอร์ตันแพ้คาบ้านต่ออาร์เซนอล 2–5 เดวิด อันส์เวิร์ธ เข้ามารักษาการต่อก่อนที่ แซม อัลลาร์ไดซ์ เข้ามารับตำแหน่งในเดือนพฤศจิกายน แต่ลาออกเมื่อจบฤดูกาลเนื่องจากแฟน ๆ ไม่พอใจระบบการเล่นของเขา

มาร์กู ซิลวา ได้รับการแต่งตั้งในเดือนพฤษภาคม 2018 และในเดือนพฤศจิกายน สโมสรถูกสั่งห้ามซื้อผู้เล่นเยาวชนเป็นเวลาสองปีจากการทำผิดกฎ ซิลวาพาทีมจบอันดับ 8 ในฤดูกาล 2018–19 ก่อนจะถูกปลดในเดือนธันวาคม 2019 จากการเริ่มต้นฤดูกาล 2019–20 ได้อย่างย่ำแย่โดยอันดับลงไปอยู่ในพื้นที่ตกชั้นและมีเพียง 14 คะแนนในขณะนั้น การคุมทีมนัดสุดท้ายของซิลวาคือการบุกไปแพ้ลิเวอร์พูล 2–5 ที่แอนฟีลด์ ดันแคน เฟอร์กูสัน อดีตผู้เล่นของสโมสรและหนึ่งในผู้ฝึกสอนของทีมเข้ามารักษาการต่อก่อนที่ การ์โล อันเชลอตตีจะเข้ามารับตำแหน่งโดยมีเฟอร์กูสันเป็นผู้ช่วย อันเชลอตตีพาทีมจบอันดับสิบในฤดูกาล 2020–21 ก่อนจะลาทีมเพื่อกลับไปคุมเรอัลมาดริด

อดีตผู้จัดการทีมลิเวอร์พูล ราฟาเอล เบนิเตซ เข้ามารับตำแหน่งในฤดูกาล 2021–22 โดยถือเป็นคนที่สองที่เคยเป็นทั้งผู้จัดการทีมลิเวอร์พูลและเอฟเวอร์ตัน แต่ก็ถูกปลดในเดือนมกราคม ค.ศ. 2022 จากผลงานอันย่ำแย่ โดยแพ้ไปถึง 9 จาก 13 นัดหลังสุด เขาถูกแทนที่โดย แฟรงก์ แลมพาร์ด อดีตผู้จัดการทีมเชลซี และสโมสรจบอันดับที่ 16 ในลีกซึ่งเป็นอันดับที่ย่ำแย่ที่สุดในรอบ 18 ปี ก่อนที่จะถูกปลดในเดือนมกราคม ค.ศ. 2023 และถูกแทนที่โดย ชอน ไดช์ อดีตผู้จัดการทีมเบิร์นลีย์ ซึ่งพาทีมรอดตกชั้นอย่างหวุดหวิดในนัดสุดท้ายหลังจากเปิดบ้านเอาชนะบอร์นมัท โดยจบฤดูกาลในอันดับที่ 17 

ในวันที่ 17 พฤศจิกายน ค.ศ. 2023 สโมสรถูกลงโทษจากพรีเมียร์ลีกด้วยการตัดสิบคะแนนเนื่องจากฝ่าฝืนกฏการเงิน โดยสาเหตุมาจากการที่สโมสรรายงานความสูญเสียทางการเงินจำนวนเกือบ 124.5 ล้านปอนด์ในช่วง 3 ปีซึ่งสูงกว่าที่แนวทางของพรีเมียร์ลีกอนุญาตได้สูงสุดที่ 105 ล้านปอนด์ นี่ถือเป็นการตัดคะแนนที่มากที่สุดในประวัติศาสตร์พรีเมียร์ลีก โดยก่อนหน้านี้พอร์ตสมัทถูกลงโทษตัดเก้าคะแนนจากการประสบปัญหาด้านการเงินใน ค.ศ. 2009 สโมสรยื่นอุทธรณ์ในวันที่ 1 ธันวาคม ค.ศ. 2023 โดยมองว่าบทลงโทษดังกล่าวไม่ยุติธรรม ต่อมา ในวันที่ 24 มกราคม ค.ศ. 2024 เอฟเวอร์ตันถูกตั้งข้อกล่าวหาในการละเมิดกฏการเงินเพิ่มเติม จากความผิดที่เกิดขึ้นในรอบการตรวจสอบรายจ่ายประจำฤดูกาล 2022–23 ซึ่งอาจนำไปสู่การถูกตัดคะแนนเป็นครั้งที่สอง ต่อมาในวันที่ 26 กุมภาพันธ์ ค.ศ. 2024 พรีเมียร์ลีกได้พิจารณาการอุทธรณ์ของสโมสร และมีมติลดบทลงโทษจากการตัดสิบคะแนนเป็นตัดหกคะแนน

เดวิด มอยส์ อดีตผู้จัดการทีมที่คุมทีมยาวนานที่สุดคนหนึ่งของสโมสร

สี และตราสัญลักษณ์ประจำสโมสร
----------------------------

ล็อกอัพเอฟเวอร์ตัน กลายเป็นสัญลักษณ์ของสโมสรนับตั้งแต่ ค.ศ. 1938 เป็นต้นมา
สีประจำทีมของเอฟเวอร์ตันคือเสื้อเชิ้ตสีน้ำเงิน กางเกงขาสั้นสีขาว และถุงเท้าสีขาว อย่างไรก็ตาม ในช่วงทศวรรษแรกของประวัติศาสตร์เอฟเวอร์ตัน พวกเขามีชุดแข่งขันหลายสี เดิมทีเคยสวมชุดสีขาว ตามด้วยเสื้อสีน้ำเงินและแถบสีขาว ต่อมา สโมสรสวมเสื้อสีดำล้วนเพื่อประหยัดค่าใช้จ่ายในการย้อมสี และเพื่อให้ดูเป็นมืออาชีพมากขึ้น แต่ไม่เป็นที่ยอมรับจึงมีการเพิ่มลายคาดสีแดงในเวลาต่อมา

เมื่อสโมสรย้ายสู่สนามกูดิสันพาร์กใน ค.ศ. 1892 เริ่มมีการสวมชุดแข่งสีชมพูและสีน้ำเงินเข้ม พร้อมทั้งกางเกงขาสั้นสีน้ำเงินเข้ม ก่อนที่เสื้อสีน้ำเงินและกางเกงสีขาวจะถูกนำมาใช้ครั้งแรกในฤดูกาล 1901–02 และมีการเปลี่ยนไปสวมสีฟ้าแบบสกายบลูใน ค.ศ. 1906 แต่ได้รับการต่อต้านจากกลุ่มผู้สนับสนุน สโมสรจึงกลับใช้สีน้ำเงินตามเดิม ชุดเหย้าของสโมสรในปัจจุบันเป็นสีน้ำเงินเข้ม (รอยัลบลู) พร้อมกางเกงขาสั้นสีขาว และถุงเท้าสีขาว และสโมสรอาจสวมชุดแข่งสีน้ำเงินล้วนในบางครั้งเพื่อเลี่ยงการซ้ำกันของสีทีมคู่แข่ง

ชุดแข่งทีมเยือนของสโมสรมักเป็นเสื้อเชิ้ตสีขาวและกางเกงสีดำ ทว่านับตั้งแต่ ค.ศ. 1968 เสื้อสีเหลืองและกางเกงสีน้ำเงินถูกใช้บ่อยขึ้น และนับตั้งแต่ทศวรรษ 1970 เป็นต้นมา สโมสรมีการใช้สีเสื้อทีมเยือนมากมายเช่น สีเหลือง, สีดำ, สีเทา และ สีขาว 

หลังสิ้นสุดฤดูกาล 1937–38 ธีโอ เคลลี เลขาธิการของสโมสร (ผู้ซึ่งต่อมาได้กลายเป็นผู้จัดการทีมคนแรก) ต้องการออกแบบเน็กไทของสโมสร มีการตกลงกันว่าเน็กไทจะเป็นสีน้ำเงิน และเคลลีได้รับมอบหมายให้เป็นผู้ออกแบบตราสัญลักษณ์บนเน็กไท เขาใช้เวลาออกแบบอยู่สี่เดือนและตัดสินใจจะออกแบบเป็นรูปสัญลักษณ์อาคาร ล็อกอัพเอฟเวอร์ตัน (Everton Lock-Up) ซึ่งเป็นรูปแบบหนึ่งของอาคารเก่าแก่ที่ใช้เป็นที่กักขังอาชญากรและคนติดสุราในประเทศอังกฤษและเวลส์ อาคารดังกล่าวเปรียบเสมือนสัญลักษณ์ของย่านนั้นนับตั้งแต่มีการก่อสร้างใน ค.ศ. 1787 และเอฟเวอร์ตันได้ใช้มันเป็นสัญลักษณ์ประจำสโมสรมานับตั้งแต่นั้น พร้อมตั้งคำขวัญว่า "*Nil satis nisi optimum"* ซึ่งเป็นภาษาละตินแปลว่า *"ดีที่สุดเท่านั้นถึงจะพอ"*และเน็กไทดังกล่าวถูกสวมครั้งแรกโดยเคลลี่ และนายอี. กรีน ในวันแรกของฤดูกาล 1938–39 สโมสรมักไม่ค่อยใส่คำอธิบายหรือประโยคยาว ๆ ลงบนเสื้อแข่ง โดยจะปรากฏเพียงตัวอักษร "EFC" ซึ่งเป็นตัวย่อของชื่อสโมสรเท่านั้น โดยเริ่มใช้ครั้งแรกบนเสื้อใน ค.ศ. 1978

ในเดือนพฤษภาคม ค.ศ. 2013 สโมสรได้เปิดตัวตราสัญลักษณ์แบบใหม่เพื่อเพิ่มความทันสมัย แต่ได้รับการตอบรับในเชิงลบจากผู้สนับสนุนสโมสร โดยผู้สนับสนุนกว่า 91% ได้ลงความเห็นผ่านเว็บไซต์ของสโมสรว่าไม่พอใจในตราสโมสรแบบใหม่นี้ หัวหน้าฝ่ายการตลาดจึงประกาศว่าจะออกแบบตราใหม่อีกครั้ง และออกแบบตราใหม่มาทั้งสิ้น 3 แบบให้กลุ่มผู้สนับสนุนร่วมกันโหวตเลือก และตราสโมสรที่ใช้กันในปัจจุบันนี้ เป็นตราที่ได้รับคะแนนโหวตถึง 80%

ฉายาของทีม
----------

สโมสรเอฟเวอร์ตันมีชื่อเล่นว่า "The Toffees" และ "The Toffeemen" ซึ่งเกิดขึ้นหลังจากเอฟเวอร์ตันย้ายไปกูดิสันพาร์ก มีข้อสันนิษฐานสองประการถึงชื่อเรียกดังกล่าว ประการแรก เชื่อว่าน่าจะมาจากร้านขนมหวานซึ่งขายทอฟฟีในตำบลนั้น (everton brow) ซึ่งชื่อร้าน *"Mother Noblett's"* โดยเป็นร้านที่ได้รับความนิยม มีทอฟฟีที่ขายดีทีสุดคือ Everton Mint และร้านดังกล่าวยังตั้งอยู่ตรงข้ามล็อกอัพซึ่งเป็นสัญลักษณ์ของสโมสร และมีเรื่องเล่ากันว่าในสมัยนั้นจะมีสตรีคนหนึ่งโยนทอฟฟีเอฟเวอร์ตันมินต์ให้แฟนบอลข้างสนามก่อนเริ่มเกมเป็นประจำ

ข้อสันนิษฐานอีกประการคือมีบ้านหลังหนึ่งซึ่งถูกเรียกว่า *Ye Anciente Everton Toffee House* ตั้งอยู่ในย่านเอฟเวอร์ตัน เมืองลิเวอร์พูล มีเจ้าของคือ มาร์ บูเชล ซึ่งบ้านหลังนั้นอยู่ใกล้กับโรงแรมควีนส์ซึ่งเป็นที่ประชุมของผู้บริหารสโมสร

เอฟเวอร์ตันมีชื่อเล่นอื่น ๆ มากมายในช่วงหลายปีที่ผ่านมา จากการสวมชุดแข่งสีดำทำให้ทีมได้รับฉายาว่า "เดอะแบล็ควอตช์" ตั้งตามชื่อกองทหารที่มีชื่อเสียงของสกอตแลนด์ และนับตั้งแต่สวมชุดแข่งสีน้ำเงินใน ค.ศ. 1901 สโมสรจึงมีชื่อเรียกว่า "เดอะบลู" และด้วยรูปแบบการเล่นที่น่าตื่นเต้น เร้าใจ สตีฟ บลูเมอร์ อดีนนักฟุตบอลและผู้จัดการทีมชาติอังกฤษจึงเรียกสโมสรว่า "scientific" ใน ค.ศ. 1928 นำไปสู่ฉายา "The School of Science" ทีมที่ชนะการแข่งขันเอฟเอคัพปี 1995 เป็นที่รู้จักในนาม "The Dogs of War" และเมื่อ เดวิด มอยส์ เข้ามาเป็นผู้จัดการทีม เขาได้ประกาศให้เอฟเวอร์ตันเป็น "สโมสรประชาชน" (The People's Club) ซึ่งวลีนี้ได้รับการรับรองเป็นชื่อเล่นกึ่งทางการของสโมสร

สนามแข่ง
--------

กูดิสันพาร์ก สนามเหย้าของเอฟเวอร์ตัน
เดิมที เอฟเวอร์ตันลงเล่นบริเวณตะวันออกเฉียงใต้ของสแตนลีย์พาร์ค สวนสาธารณะขนาดใหญ่ในเมืองลิเวอร์พูล การแข่งขันนัดแรกอย่างเป็นทางการเกิดขึ้นในปี 1879 ต่อมาในปี 1884 เอฟเวอร์ตันได้เป็นผู้เช่าสนามแอนฟีลด์ ซึ่งมีเจ้าของคือ จอห์น ออร์เรลล์ เจ้าของที่ดินซึ่งเป็นเพื่อนของสมาชิกสโมสรเอฟเวอร์ตัน จอห์น โฮลดิง ออร์เรลล์ให้เอฟเวอร์ตันเช่าแอนฟีลด์แลกกับค่าเช่าเล็กน้อย ต่อมา โฮลดิงซื้อที่ดินต่อจากออร์เรล์ในปี 1885 และถือกรรมสิทธิ์ในการเป็นเจ้าของสนามแอนฟีลด์ และทำการขึ้นค่าเช่าสนามจาก 100 ปอนด์ เป็น 240 ปอนด์ในปี 1888 และยังคงขึ้นราคาอย่างต่อเนื่องกระทั่งปี 1892 สโมสรเอฟเวอร์ตันยอมรับไม่ได้กับการขึ้นค่าเช่าดังกล่าว ตามมาด้วยข้อพิพาทระหว่างโฮลดิงและคณะกรรมการที่เหลือของสโมสร โฮลดิงต้องการจะมีอำนาจเบ็ดเสร็จในการบริหารทีม โดยต้องการเป็นเจ้าของกรรมสิทธิ์ทั้งชื่อสโมสร, สี และการกำหนดการแข่งขัน แต่ถูกปฏิเสธโดยสมาคมฟุตบอลอังกฤษ สโมสรเอฟเวอร์ตันจึงยุติการใช้งานแอนฟีลด์ และย้ายไปสู่สนามแห่งใหม่อย่าง **กูดิสันพาร์ก** ในปี 1892 ในขณะที่ จอห์น โฮลดิง ได้ไปก่อตั้งสโมสรแห่งใหม่ในนาม สโมสรฟุตบอลลิเวอร์พูล และยังคงใช้สนามแอนฟีลด์มาถึงปัจจุบัน

สนามกูดิสันพาร์กถูกใข้งานในการแข่งขันลีกสูงสุดมากกว่าสนามอื่น ๆ ในสหราชอาณาจักร และเป็นสนามเดียวของสโมสรในอังกฤษที่ถูกใข้งานในรอบรองชนะเลิศ ฟุตบอลโลก 1966 นอกจากนี้ยังเป็นสนามแห่งแรกของอังกฤษที่ติดตั้งระบบทำความร้อนใต้ดินและเป็นสนามแห่งแรกที่มีอัฒจันทร์สองชั้นทุกด้านของสนาม

### สนามใหม่

ในเดือนสิงหาคมปี 2021 เอฟเวอร์ตันได้รับการอนุญาตจากสภาเมืองลิเวอร์พูลในการก่อสร้างสนามแห่งใหม่มูลค่า 500 ล้านปอนด์ สนามใหม่นี้ตั้งอยู่ในบริเวณพื้นที่อู่เรือ บรามลีย์-มัวร์ ด้วยความจุ 52,888 ที่นั่ง ซึ่งมากกว่ากูดิสันพาร์กประมาณ 13,000 ที่นั่ง สนามใหม่นี้ยังจะช่วยสร้างงานให้คนท้องถิ่นเพิ่มขึ้นถึง 15,000 ตำแหน่ง โดยคาดการณ์ว่าการก่อสร้างน่าจะแล้วเสร็จทันฤดูกาล 2024/25 โดยจะมีชื่อว่า "สนามฟุตบอลแบรมลีย์ มัวร์" (Bramley-Moore Dock Stadium) และหากสร้างเสร็จจะกลายเป็นหนึ่งในสนามที่มีทัศนียภาพสวยงามที่สุดในสหราชอาณาจักร และจะมีการติดตั้งแผงโซลาร์เซลล์ที่สนามอีกด้วย

ผู้สนับสนุน และสโมสรคู่อริ
--------------------------

เอฟเวอร์ตันเป็นหนึ่งในสโมสรที่มีผู้ติดตามมากที่สุดในอังกฤษ พวกเขามียอดผู้ชมสูงสุดเป็นอันดับแปดในฤดูกาล 2008–09 กลุ่มผู้สนับสนุนส่วนใหญ่อยู่ในนอร์ทเวสต์อิงแลนด์ และ แมนเชสเตอร์ รวมทั้งได้รับความนิยมในประเทศไอร์แลนด์ และทางตอนเหนือของเวลส์ เอฟเวอร์ตันยังมีสโมสรผู้สนับสนุนมากมายทั่วโลกในประเทศต่าง ๆ เช่น ทวีปอเมริกาเหนือ, สิงคโปร์, อินโดนีเซีย, เลบานอน, มาเลเซีย, ไทย, อินเดีย และออสเตรเลีย พอล แม็กคาร์ตนีย์ เป็นหนึ่งในผู้สนับสนุนสโมสรที่มีชื่อเสียงมากที่สุด กลุ่มผู้สนับสนุนหลุกของสโมสรก่อตั้งกลุ่ม *FOREVERTON* และมีการออกแฟนซีนได้แก่ *When Skies are Grey* และ *Speke from the Harbour* ซึ่งวางจำหน่ายหน้าสนามในวันแข่ง

แฟนบอลของสโมสรมักจะเดินทางไปให้กำลังใจทีมในการแข่งขันต่างประเทศ ในรายการฟุตบอลยุโรป สโมสรใช้รูปแบบคะแนนสะสมที่เสนอโอกาสในการซื้อตั๋วสำหรับผู้ถือตั๋วฤดูกาลที่เข้าร่วมการแข่งขันนัดเยือนมากที่สุด และตั๋วชมเกมเยือนของสโมสรมักจะถูกขายหมดเสมอ ในเดือนตุลาคม 2009 มีกองเชียร์สโมสรกว่า 7,000 คน ไปให้กำลังใจทีมในการแข่งชันกับเบนฟิกา ของโปรตุเกส ซึ่งเป็นสถิติสูสุดของสโมสรยุโรปนับตั้งแต่รอบชิงชนะเลิศ ยูฟ่าคัพวินเนอร์สคัพ 1985 

เอฟเวอร์ตันเป็นสโมสรคู่อริของลิเวอร์พูล จากกรณีพิพาทในเรื่องการเช่าสนามแข่ง การพบกันของทั้งสองสโมสรเรียกว่า เมอร์ซีย์ไซด์ดาร์บี โดยชื่อนี้ถูกเรียกขึ้นครั้งแรกใน ค.ศ. 1955 ขณะที่บรรดาผู้สนับสนุนของสองสโมสรเรียกว่า **ดาร์บีมิตรภาพ** (The friendly derby) เพราะถือว่าในการแข่งขันผู้สนับสนุนไม่มีความขัดแย้งหรือแข่งขันกันดุเดือดเกินไป ทว่านับตั้งแต่ยุคพรีเมียร์ลีกเป็นต้นมา การแข่งขันทวีความรุนแรงขึ้น และเมอร์ซีย์ไซด์ดาร์บีถือเป็นการแข่งขันดาร์บีที่มีจำนวนใบแดงมากที่สุดในฟุตบอลอังกฤษ

ผู้เล่น
-------

*ณ วันที่ 1 กันยายน ค.ศ. 2023*
### ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | อังกฤษ | จอร์แดน พิกฟอร์ด |
| 2 | DF | สกอตแลนด์ | เนทัน แพตเทอร์สัน |
| 5 | DF | อังกฤษ | ไมเคิล คีน |
| 6 | DF | อังกฤษ | เจมส์ ทาร์คอฟสกี *(รองกัปตันทีม)* |
| 7 | MF | อังกฤษ | ดไวท์ แมคนีล |
| 8 | MF | เบลเยียม | อมาโด โอนานา |
| 9 | FW | อังกฤษ | ดอมินิก แคลเวิร์ต-ลูอิน |
| 10 | FW | เนเธอร์แลนด์ | อาร์เนาต์ ดันจูมา |
| 11 | MF | อังกฤษ | แจ็ค แฮร์ริสัน |
| 12 | GK | โปรตุเกส | ฌูเวา เวียจิเนีย |
| 13 | FW | ฝรั่งเศส | นีล โมแป |
| 14 | FW | โปรตุเกส | เบโต |
| 16 | MF | มาลี | อาบดูลาย ดูกูเร |
| 18 | DF | อังกฤษ | แอชลีย์ ยัง |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 19 | DF | ยูเครน | วีตาลีย์ มือกอแลนกอ |
| 20 | MF | อังกฤษ | เดลี แอลลี |
| 21 | MF | โปรตุเกส | อังแดร โกมึช |
| 22 | DF | อังกฤษ | เบน กอดฟรีย์ |
| 23 | DF | สาธารณรัฐไอร์แลนด์ | เชมัส โคลแมน *(กัปตัน)* |
| 27 | MF | เซเนกัล | อีดรีซา แกย์ |
| 28 | FW | โปรตุเกส | ยุสเซฟ แชร์มิตี |
| 31 | GK | อังกฤษ | แอนดี โลเนอร์แกน |
| 32 | DF | อังกฤษ | จาราด แบรนท์เวท |
| 37 | MF | อังกฤษ | เจมส์ การ์เนอร์ |
| 43 | GK | อังกฤษ | บิลลี เครลลิน |
| 61 | FW | อังกฤษ | ลูวิส ด็อบบิน |
| — |  |  |  |

 |

#### ผู้เล่นที่ถูกปล่อยยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| — | DF | ฝรั่งเศส | นีลส์ เอ็นคุนคู *(ปล่อยยืมไป สโมสรฟุตบอลคาร์ดิฟฟ์ซิตี จนถึงวันที่ 30 มิถุนายน ค.ศ. 2023)* |
| — | MF | โกตดิวัวร์ | ฌ็อง-ฟีลิป บาแม็ง *(ปล่อยยืมไป ทรับซอนสปอร์ จนถึงวันที่ 30 มิถุนายน ค.ศ. 2023)* |

 |

### อดีตผู้เล่นระดับตำนาน

| อันดับ | ชื่อ | ฤดูกาลที่ร่วมทีม | จำนวนเกม | ประตู |
| --- | --- | --- | --- | --- |
| 1 | ปีเตอร์ รีด | 1982 - 1989 | 234 | 13 |
| 2 | แกรม ชาร์ป | 1979 - 1991 | 447 | 159 |
| 3 | โจ รอยล์ | 1966 - 1974 | 275 | 119 |
| 4 | เควิน แรคคลิฟฟ์ | 1980 - 1991 | 461 | 2 |
| 5 | เรย์ วิลสัน | 1964 - 1969 | 116 | 0 |
| 6 | อลัน บอล จูเนียร์ | 1966 - 1971 | 208 | 66 |
| 7 | ฮาวเวิร์ด เคนดัลล์ | 1967 - 1974 | 229 | 21 |
| 8 | เดวิด วัตสัน | 1990 - 1999 | 524 | 28 |
| 9 | เนวิลล์ เซาท์ธอลล์ | 1980 - 1989 | 751 | 0 |
| 10 | บ็อบ แลตช์ฟอร์ด | 1970 - 1979 | 289 | 138 |
| 11 | อเล็กซ์ ยัง | 1960 - 1969 | 273 | 87 |
| 12 | เดฟ ฮิคสัน | 1950 - 1959 | 243 | 111 |
| 13 | ที. จี. โจนส์ | 1940 - 1949 | 178 | 5 |
| 14 | เท็ด ซาการ์ | 1930 - 1939 | 499 | 0 |
| 15 | ดิ๊กซี่ ดีน | 1920 - 1929 | 433 | 383 |
| 16 | แซม เชดซอย | 1910 - 1919 | 300 | 36 |
| 17 | แจ็ค ชาร์ป | 1900 - 1909 | 342 | 80 |
| 18 | โคลิน ฮาร์วีย์ | 1963 - 1974 | 384 | 24 |

#### ทีมยอดเยี่ยมตลอดกาล

ดิ๊กซี่ ดีน เจ้าของสถิติ 60 ประตูต่อหนึ่งฤดูกาล ถือเป็นสถิติทำประตูในลีกสูงสุดมากที่สุดตลอดกาลมาถึงปัจจุบัน
* ผู้รักษาประตู - เนวิลล์ เซาท์ธอลล์ (1981-1997)
* แบ็กซ้าย - แกรี สตีเวนส์ (1982-1989)
* เซ็นเตอร์ฮาล์ฟ - ไบรอัน ลาโบน (1958-1971)
* เซ็นเตอร์ฮาล์ฟ - เควิน แรคคลิฟฟ์ (1980-1991)
* แบ็กขวา - เรย์ วิลสัน (1964-1969)
* ปีกขวา - เทรเวอร์ สตีเวน (1983-1990)
* มิดฟิลด์ - อลัน บอล จูเนียร์ (1966-1971)
* มิดฟิลด์ - ปีเตอร์ รีด (1982-1989)
* ปีกซ้าย - เควิน ชีดี้ (1982-1992)
* กองหน้า ดิ๊กซี่ ดีน (1925-1937)
* กองหน้า - แกรม ชาร์ป (1980-1991)

ชุดแข่งขันและสปอนเซอร์
----------------------

| ปี | ชุดที่ใช้ | สปอนเซอร์ |
| --- | --- | --- |
| 1974–79 | อัมโบร | *none* |
| 1979–83 | Hafnia |
| 1983–85 | เลอ คอก สปอร์ติฟ |
| 1985–86 | NEC |
| 1986–95 | อัมโบร |
| 1995–97 | เดนคา |
| 1997–2000 | One 2 One |
| 2000–02 | พูม่า |
| 2002–04 | เคอเจี้ยน |
| 2004–09 | อัมโบร | เบียร์ช้าง |
| 2009–12 | เลอ คอก สปอร์ติฟ |
| 2012–17 | ไนกี้ |
| 2017– | อัมโบร | สปอตเปซ่า |

ทำเนียบผู้จัดการทีม
-------------------

ชอน ไดช์ ผู้จัดการทีมคนปัจจุบัน

| อันดับ | ชื่อ | ปี | จำนวนเกม | เปอร์เซ็นต์คุมทีมชนะ |
| --- | --- | --- | --- | --- |
| 1 | ธีโอ เคลลี | 1939 – 1948 | 102 | 47 |
| 2 | คลิฟท์ บรีตัน | 1948 – 1956 | 339 | 50 |
| 3 | เอียน บุชา | 1956 – 1958 | 99 | 43 |
| 4 | จอห์นนี แคร์รี | 1958 – 1961 | 122 | 51 |
| 5 | แฮร์รี่ แคทเทอริก | 1961 – 1973 | 594 | 60 |
| 6 | บิลลี บิงแฮม | 1973 – 1977 | 172 | 53 |
| 7 | สตีฟ เบอร์เทินชอว์ | 1977 – 1977 | 1 | 50 |
| 8 | กอร์ดอน ลี | 1977 – 1981 | 234 | 55 |
| 9 | ฮาวเวิร์ด เคนดัลล์ | 1981 – 1987 | 338 | 66 |
| 10 | โคลิน ฮาร์วีย์ | 1987 – 1990 | 174 | 57 |
| 11 | ฮาวเวิร์ด เคนดัลล์ | 1990 – 1993 | 122 | 51 |
| 12 | ไมค์ วอล์กเกอร์ | 1994 – 1994 | 34 | 32 |
| 13 | โจ รอยล์ | 1994 – 1997 | 119 | 55 |
| 14 | ฮาวเวิร์ด เคนดัลล์ | 1997 – 1998 | 42 | 42 |
| 15 | วอลเตอร์ สมิธ | 1998 – 2002 | 168 | 46 |
| 16 | เดวิด มอยส์ | 2002 – 2013 | 516 | 42 |
| 17 | โรเบร์โต มาร์ติเนซ | 2013 – 2016 | 140 | 43 |
| 18 | โรนัลด์ กุมัน | 2016 – 2017 | 58 | 41 |
| 19 | แซม อัลลาร์ไดซ์ | 2017 – 2018 | 26 | 39 |
| 20 | มาร์กู ซิลวา | 2018 | 42 | 41 |
| 21 | ดันแคน เฟอร์กูสัน | 2019 | 4 | 25 |
| 22 | การ์โล อันเชลอตตี | 2019 – 2021 | 67 | 46 |
| 23 | ราฟาเอล เบนิเตซ | 2021 – 2022 | 22 | 31 |
| 24 | ดันแคน เฟอร์กูสัน | 2022 | 1 | 0 |
| 25 | แฟรงก์ แลมพาร์ด | 2022 – 2023 | 43 | 28 |
| 26 | ชอน ไดช์ | 2023 – | 23 | 26 |

เกียรติประวัติ
--------------

### อังกฤษ ระดับประเทศ

* **ดิวิชันหนึ่ง**
	+ **ชนะเลิศ (9):**  1890–91, 1914–15, 1927–28, 1931–32, 1938–39, 1962–63, 1969–70, 1984–85, 1986–87

* **ดิวิชันสอง**
	+ **ชนะเลิศ (1):**  1930–31

* **เอฟเอคัพ**
	+ **ชนะเลิศ (5):**  1906, 1933, 1966, 1984, 1995

* **อีเอฟแอลคัพ**
	+ *รองชนะเลิศ (2):*  1977, 1984

* **เอฟเอคอมมิวนิตีชีลด์**
	+ **ชนะเลิศ (9):**  1928, 1932, 1963, 1970, 1984, 1985, 1986 *(แชมป์ร่วม)*, 1987, 1995

* **ฟูลเม็มเบอร์คัพ**
	+ *รองชนะเลิศ (2):*  1989, 1991

* **ซูเปอร์คัพ (อังกฤษ)**
	+ *รองชนะเลิศ (1):*  1985–86

### ยุโรป ระดับทวีปยุโรป

* **ยูฟ่าคัพวินเนอร์สคัพ**
	+ **ชนะเลิศ (1):** 1984–85

### รายการอื่น ๆ

* **World Soccer Magazine World Team of the Year**
	+ **ชนะเลิศ (1):** 1985

อ้างอิง
-------

1. ↑  "Premier League Handbook Season 2015/16" (PDF). *Premier League*. คลังข้อมูลเก่าเก็บจากแหล่งเดิม (PDF)เมื่อ 2015-09-06. สืบค้นเมื่อ 23 May 2016.
2. ↑  "Everton FC - News, Transfers, Fixtures & Results - Express.co.uk | Express.co.uk". *www.express.co.uk*.
3. ↑  Cup, Florida. "Everton Football Club - Florida Cup 2021". *Florida Cup*. คลังข้อมูลเก่าเก็บจากแหล่งเดิมเมื่อ 2021-12-09. สืบค้นเมื่อ 2021-12-09.
4. ↑  "Seasons in the Top Flight of English Football by Clubs 1888-89 to 2021-22". *My Football Facts* (ภาษาอังกฤษแบบอเมริกัน).
5. ↑  "All-Time English Football Top Flight 1888-89 to 2021-22". *My Football Facts* (ภาษาอังกฤษแบบอเมริกัน).
6. ↑  "History | Everton Football Club". *www.evertonfc.com* (ภาษาอังกฤษ).
7. ↑  "What does evertonian mean?". *www.definitions.net*.
8. ↑  "Everton FC history, facts and stats". *www.footballhistory.org*.
9. ↑  "Soccer Teams, Scores, Stats, News, Fixtures, Results, Tables - ESPN". *ESPN.com* (ภาษาอังกฤษ).
10. ↑  "St Domingo's - 53.425799°N, 2.964903°W | Everton Football Club". *web.archive.org*. 2017-01-13. คลังข้อมูลเก่าเก็บจากแหล่งเดิมเมื่อ 2017-01-13. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
11. ↑  "9 Facts About Football In The First World War". *Imperial War Museums* (ภาษาอังกฤษ).
12. ↑  "EVERTONFC.COM: | History | The Everton Story | 1878 - 1930". *web.archive.org*. 2007-09-27. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
13. ↑  "English Energy and Nordic Nonsense". *www.rsssf.com*.
14. ↑  "Everton 1938-1939 Home - statto.com". *web.archive.org*. 2013-09-22. คลังข้อมูลเก่าเก็บจากแหล่งเดิมเมื่อ 2013-09-22. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
15. ↑  "EVERTONFC.COM: | History | The Everton Story | 1931 - 1960". *web.archive.org*. 2006-11-13. คลังข้อมูลเก่าเก็บจากแหล่งเดิมเมื่อ 2006-11-13. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
16. ↑  "1962/63 Season | Everton Football Club". *web.archive.org*. 2015-09-05. คลังข้อมูลเก่าเก็บจากแหล่งเดิมเมื่อ 2015-09-05. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
17. ↑  "1969/70 Season | Everton Football Club". *web.archive.org*. 2015-06-28. คลังข้อมูลเก่าเก็บจากแหล่งเดิมเมื่อ 2015-06-28. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
18. ↑  "1969/70 Season / Championship Wins / The Everton Story / History / evertonfc.com - The Official Website of Everton Football Club". *web.archive.org*. 2013-10-17. คลังข้อมูลเก่าเก็บจากแหล่งเดิมเมื่อ 2013-10-17. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
19. ↑  "EVERTONFC.COM: | History | The Everton Story | 1961 - 1980". *web.archive.org*. 2007-02-14. คลังข้อมูลเก่าเก็บจากแหล่งเดิมเมื่อ 2013-06-16. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
20. ↑  "Everton FC Season History | Premier League". *www.premierleague.com* (ภาษาอังกฤษ).
21. ↑  "Summary - Premier League - England - Results, fixtures, tables and news - Soccerway". *uk.soccerway.com*.
22. ↑  "Rooney deal explained" (ภาษาอังกฤษแบบบริติช). 2004-09-01. สืบค้นเมื่อ 2021-12-09.
23. ↑  "Everton complete Johnson capture" (ภาษาอังกฤษแบบบริติช). 2006-05-30. สืบค้นเมื่อ 2021-12-09.
24. ↑  "Yakubu joins Everton for £11.25m" (ภาษาอังกฤษแบบบริติช). 2007-08-29. สืบค้นเมื่อ 2021-12-09.
25. ↑  "Everton smash record for Fellaini" (ภาษาอังกฤษแบบบริติช). 2008-09-02. สืบค้นเมื่อ 2021-12-09.
26. ↑  "Round appointed Man Utd assistant". *BBC Sport* (ภาษาอังกฤษแบบบริติช). สืบค้นเมื่อ 2021-12-09.
27. ↑  "Roberto Martínez says his aim is to take Everton into the Champions League". *the Guardian* (ภาษาอังกฤษ). 2013-06-05.
28. ↑  "Hull City 0-2 Everton". *BBC Sport* (ภาษาอังกฤษแบบบริติช). สืบค้นเมื่อ 2021-12-09.
29. ↑  UEFA.com. "Dynamo Kyiv-Everton 2015 History | UEFA Europa League". *UEFA.com* (ภาษาอังกฤษ).
30. ↑  "Roberto Martínez sacked by Everton after disappointing season". *the Guardian* (ภาษาอังกฤษ). 2016-05-12.
31. ↑  "Everton confirm Koeman appointment". *BBC Sport* (ภาษาอังกฤษแบบบริติช). สืบค้นเมื่อ 2021-12-09.
32. ↑  "Koeman sacked as Everton manager". *BBC Sport* (ภาษาอังกฤษแบบบริติช). สืบค้นเมื่อ 2021-12-09.
33. ↑  "Everton aiming to appoint Marco Silva after sacking Sam Allardyce". *the Guardian* (ภาษาอังกฤษ). 2018-05-16.
34. ↑  "Everton appoint Marco Silva and expect 'attractive, attacking football'". *the Guardian* (ภาษาอังกฤษ). 2018-05-31.
35. ↑  "Everton handed 2-year ban from signing academy players". *FOX Sports* (ภาษาอังกฤษแบบอเมริกัน).
36. ↑  "Club Statement". *www.evertonfc.com* (ภาษาอังกฤษ).
37. ↑  "'The perfect appointment': Everton name Carlo Ancelotti as manager". *the Guardian* (ภาษาอังกฤษ). 2019-12-21.
38. ↑  "'Ancelotti exit a cold shower on Everton ambitions'". *BBC Sport* (ภาษาอังกฤษแบบบริติช). สืบค้นเมื่อ 2021-12-09.
39. ↑  "Benitez Appointed Everton Manager". *www.evertonfc.com* (ภาษาอังกฤษ).
40. ↑  "Rafael Benitez: Everton sack manager after just six-and-a-half months in charge following Norwich defeat". *Sky Sports* (ภาษาอังกฤษ).
41. ↑  "Frank Lampard: Everton appoint former Chelsea boss as new manager to replace Rafael Benitez". *Sky Sports* (ภาษาอังกฤษ).
42. ↑  "Everton receive immediate 10-point deduction". *BBC Sport* (ภาษาอังกฤษแบบบริติช). สืบค้นเมื่อ 2023-11-26.
43. ↑  "What other big points deductions have there been?". *BBC Sport* (ภาษาอังกฤษแบบบริติช). สืบค้นเมื่อ 2023-11-26.
44. ↑  Hunter, Andy (2023-12-01). "Everton lodge appeal and hint at tension over commission's independence". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2023-12-16.
45. ↑  "Everton and Forest charged with financial breaches". *BBC Sport* (ภาษาอังกฤษแบบบริติช). สืบค้นเมื่อ 2024-01-29.
46. ↑  Boyland, David Ornstein and Patrick. "Everton's 10-point penalty reduced to six". *The Athletic* (ภาษาอังกฤษ).
47. ↑  "ToffeeWeb: Everton History - Part II". *web.archive.org*. 2011-06-05. คลังข้อมูลเก่าเก็บจากแหล่งเดิมเมื่อ 2011-06-05. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
48. ↑  "ToffeeWeb: Everton History - Part II". *web.archive.org*. 2011-06-05. คลังข้อมูลเก่าเก็บจากแหล่งเดิมเมื่อ 2011-06-05. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
49. ↑  "Everton motto to return after fans condemn badge redesign". *BBC News* (ภาษาอังกฤษแบบบริติช). 2013-09-19. สืบค้นเมื่อ 2021-12-09.
50. ↑  "Everton History | ToffeeWeb". *www.toffeeweb.com*.
51. ↑  "Next Crest Revealed / Latest News / News / evertonfc.com - The Official Website of Everton Football Club". *web.archive.org*. 2014-07-14. คลังข้อมูลเก่าเก็บจากแหล่งเดิมเมื่อ 2014-07-14. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
52. ↑  "ToffeeWeb - The Club - Folklore - Origins". *web.archive.org*. 2006-08-09. คลังข้อมูลเก่าเก็บจากแหล่งเดิมเมื่อ 2006-08-09. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
53. ↑  "ToffeeWeb - The Club - Folklore - Origins". *web.archive.org*. 2006-08-09. คลังข้อมูลเก่าเก็บจากแหล่งเดิมเมื่อ 2006-08-09. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
54. ↑  "Football". *mirror* (ภาษาอังกฤษ).
55. ↑  Groom, Andy (2014). *The Illustrated Everton Story*. Andrews UK Limited.
56. ↑  "Liverpool Football Club is formed - Liverpool FC". *web.archive.org*. 2012-09-07. คลังข้อมูลเก่าเก็บจากแหล่งเดิมเมื่อ 2012-09-07. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
57. ↑  "Everton Breaks Ground On New Stadium". *www.evertonfc.com* (ภาษาอังกฤษ).
58. ↑  "WATCH: Key Milestone For Everton's New Stadium". *www.evertonfc.com* (ภาษาอังกฤษ).
59. ↑  "Everton Football Club". *www.evertonfc.com* (ภาษาอังกฤษ).
60. ↑  "bluekipper.com - Everton Supporters Clubs". *web.archive.org*. 2006-08-20. คลังข้อมูลเก่าเก็บจากแหล่งเดิมเมื่อ 2006-08-20. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
61. ↑  Usa, Everton (2013-01-05). "Everton USA: US Everton FC Supporters Clubs". *Everton USA*.
62. ↑  "Everton Supporters Club (SINGAPORE) | ABOUT SESC". *web.archive.org*. 2006-08-20. คลังข้อมูลเก่าเก็บจากแหล่งเดิมเมื่อ 2006-08-20. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
63. ↑  "Malaysia Toffees". *malaysiantoffees.blogspot.com* (ภาษาอังกฤษ).
64. ↑  "thai.evertonfc.com | เว็บไซด์สโมสรเอฟเวอร์ตันภาคภาษาไทยอย่างเป็นทางการ". *web.archive.org*. 2006-08-20. คลังข้อมูลเก่าเก็บจากแหล่งเดิมเมื่อ 2006-08-20. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
65. ↑  "Telegraph | Sport | Gerrard off as Reds take derby honours". *web.archive.org*. 2006-04-24. คลังข้อมูลเก่าเก็บจากแหล่งเดิมเมื่อ 2006-04-24. สืบค้นเมื่อ 2021-12-09.`{{cite web}}`: CS1 maint: bot: original URL status unknown (ลิงก์)
66. ↑  "First team". Everton F.C. คลังข้อมูลเก่าเก็บจากแหล่งเดิมเมื่อ 2019-12-05. สืบค้นเมื่อ 15 July 2019.
67. ↑  O'Keeffe, Greg (8 March 2012). "Everton FC agree three-year kit deal with US sportswear giant Nike". *Liverpool Echo*. สืบค้นเมื่อ 8 June 2012.

แหล่งข้อมูลอื่น
---------------

**ฟังเสียงบทความนี้** (info/dl)   

noicon
บทความเสียงวิกิพีเดีย
ไฟล์เสียงนี้ถูกสร้างขึ้นจากรุ่นของบทความ "สโมสรฟุตบอลเอฟเวอร์ตัน" เมื่อวันที่ และอาจไม่ใช่การแก้ไขล่าสุด (วิธีใช้เสียง)
**บทความเสียงเพิ่มเติม**

* www.evertonfc.com (อังกฤษ) Official Website
* สโมสรฟุตบอลเอฟเวอร์ตัน ที่เฟซบุ๊ก
* th.evertonfc.com เก็บถาวร 2013-08-15 ที่ เวย์แบ็กแมชชีน เว็บไซต์อย่างเป็นทางการของสโมสรเอฟเวอร์ตัน ภาคภาษาไทย
* www.facebook.com/evertonfcthailand แฟนเพจอย่างเป็นทางการของสโมสรเอฟเวอร์ตัน ภาคภาษาไทย
* www.toffeweb.com
* www.bluesblood.com Evertonians Thailand Fan Club ได้รับการรับรองให้เป็นแฟนคลับอย่างเป็นทางการจากสโมสรเอฟเวอร์ตัน
* www.evertonthailand.com เก็บถาวร 2013-07-29 ที่ เวย์แบ็กแมชชีน Everton Thailand Website เว็บไซต์แฟนเอฟเวอร์ตัน ภาคภาษาไทย
* www.facebook.com/Everton.Thailand Facebook Everton Thailand แฟนเพจ ภาคภาษาไทย

| * ด
* ค
* ก
สโมสรฟุตบอลเอฟเวอร์ตัน |
| --- |
| สโมสร | 
* ประวัติ
* ผู้เล่น
* ผู้จัดการทีม
* ทีมงาน
* บันทึกและสถิติ
* ผู้เล่นต่างชาติ
* ฤดูกาล
* ยุโรป
* ทีมสำรองและทีมเยาวชน

 |
| สนามเหย้า | 
* แอนฟีลด์ (1884–1892)
* กูดิสันพาร์ก (1892–ปัจจุบัน)
* สนามกีฬาเอฟเวอร์ตัน (อนาคต)

 |
| สนามซ้อม | 
* เบลฟีลด์ (1946–2007)
* ฟินช์ฟาร์ม (2007–ปัจจุบัน)

 |
| เบ็ดเตล็ด | 
* David France Collection
* ผู้สนับสนุน
* โบสต์เซนต์ลู้ก
* เอฟเวอร์ตันทีวี
* Everton Former Players' Foundation
* หอคอยพรินซ์รูเปิร์ตส์
* *Founding Fathers of Merseyside Football*
* "จอห์นนี ทอดด์"
* สปิริตออฟเดอะบลูส์
* Gwladys Street's Hall of Fame

 |
| คู่ปรับ | 
* เมอร์ซีย์ไซด์ดาร์บี

 |
| ทีมเยาวชนพันธมิตร | 
* ทีมเยาวชนเอเชีย–แปซิฟิก
* ทีมเยาวชนฟุตบอลช้าง–เอฟเวอร์ตัน

 |
| ทีมพันธมิตร | 
* ทีมหญิง
* เอฟเวอร์ตันไทเกอรส์ (พันธมิตรในอดีต)

 |
| 
* **หมวดหมู่ หมวดหมู่**
* **หน้าคอมมอนส์ คอมมอนส์**

 |

| ลิงก์ไปยังบทความที่เกี่ยวข้อง |
| --- |
| 

| * ด
* ค
* ก
ผู้เล่นชุดปัจจุบันของสโมสรฟุตบอลเอฟเวอร์ตัน  |
| --- |
| 
* 1 พิกฟอร์ด
* 2 ทาร์คอฟสกี
* 3 แพตเทอร์สัน
* 4 ฮอลเกต
* 5 คีน
* 6 อาลัง
* 7 รีชาร์ลีซง
* 8 เดลฟ์
* 9 แคลเวิร์ต-ลูอิน
* 10 ซีกืร์ดซอน
* 11 เกรย์
* 13 มินา
* 14 โทซุน
* 16 ดูกูเร
* 17 อิโวบี
* 19 ฮาเมส
* 20 Bernard
* 21 โกมึช
* 23 โคลแมน
* 25 บาแม็ง
* 26 เดวีส์
* 27 เกน
* 28 มีรายัส
* 29 นีอัซ
* 31 บอลาซี
* 37 การ์เนอร์
* 49 เลอเซิล
* ผู้จัดการ: ไดช์
 |

| * ด
* ค
* ก
สโมสรฟุตบอลเอฟเวอร์ตัน – ผู้จัดการทีม |
| --- |
| 
* Barclay (1888–89)
* Molyneux (1889–1901)
* Cuff (1901–18)
* Sawyer (1918–19)
* McIntoshs (1919–35)
* Kellys (1936–48)
* Britton (1948–56)
* Buchan (1956–58)
* Carey (1958–61)
* Catterick (1961–73)
* Egglestonc (1973)
* Bingham (1973–77)
* Burtenshawc (1977)
* Lee (1977–81)
* Kendall (1981–87)
* Harvey (1987–90)
* Gabrielc (1990)
* Kendall (1990–93)
* Gabrielc (1993–94)
* Walker (1994)
* Royle (1994–97)
* Watsonc (1997)
* Kendall (1997–98)
* Smith (1998–2002)
* มอยส์ (2002–13)
* มาร์ติเนซ (2013–16)
* Unsworthc (2016)
* กุมัน (2016–17)
* Unsworthc (2017)
* อัลลาร์ไดซ์ (2017–18)
* ซิลวา (2018–19)
* เฟอร์กูสันc (2019)
* อันเชลอตตี (2019–21)
* เบนิเตซ (2021–22)
* เฟอร์กูสันc (2022)
* แลมพาร์ด (2022–23)
* ไดช์ (2023–)

(s) = เลขานุการ; (c) = รักษาการ |

| * ด
* ค
* ก
ฤดูกาลแข่งขันของสโมสรฟุตบอลเอฟเวอร์ตัน |
| --- |
| 
* 1878–79
* 1879–80
* 1880–81
* 1881–82
* 1882–83
* 1883–84
* 1884–85
* 1885–86
* 1886–87
* 1887–88
* 1888–89
* 1889–90
* 1890–91
* 1891–92
* 1892–93
* 1893–94
* 1894–95
* 1895–96
* 1896–97
* 1897–98
* 1898–99
* 1899–1900
* 1900–01
* 1901–02
* 1902–03
* 1903–04
* 1904–05
* 1905–06
* 1906–07
* 1907–08
* 1908–09
* 1909–10
* 1910–11
* 1911–12
* 1912–13
* 1913–14
* 1914–15
* 1915–16
* 1916–17
* 1917–18
* 1918–19
* 1919–20
* 1920–21
* 1921–22
* 1922–23
* 1923–24
* 1924–25
* 1925–26
* 1926–27
* 1927–28
* 1928–29
* 1929–30
* 1930–31
* 1931–32
* 1932–33
* 1933–34
* 1934–35
* 1935–36
* 1936–37
* 1937–38
* 1938–39
* 1939–40
* 1940–41
* 1941–42
* 1942–43
* 1943–44
* 1944–45
* 1945–46
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* *2023–24*

 |

| * ด
* ค
* ก
พรีเมียร์ลีก |
| --- |
| ฤดูกาล | 
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24

 |  |
| สโมสร | 

|  |  |
| --- | --- |
| 2023–24 | 
* อาร์เซนอล
* แอสตันวิลลา
* บอร์นมัท
* เบรนต์ฟอร์ด
* ไบรตันแอนด์โฮฟอัลเบียน
* เบิร์นลีย์
* เชลซี
* คริสตัลพาเลซ
* เอฟเวอร์ตัน
* ฟูลัม
* ลิเวอร์พูล
* ลูตันทาวน์
* แมนเชสเตอร์ซิตี
* แมนเชสเตอร์ยูไนเต็ด
* นิวคาสเซิลยูไนเต็ด
* นอตทิงแฮมฟอเรสต์
* เชฟฟีลด์ยูไนเต็ด
* ทอตนัมฮอตสเปอร์
* เวสต์แฮมยูไนเต็ด
* วุลเวอร์แฮมป์ตันวอนเดอเรอส์

 |
| ที่เคยอยู่ในพรีเมียร์ลีก | 
* บาร์นสลีย์
* เบอร์มิงแฮมซิตี
* แบล็กเบิร์นโรเวอส์
* แบล็กพูล
* โบลตันวอนเดอเรอส์
* แบรดฟอร์ดซิตี
* คาร์ดิฟฟ์ซิตี
* ชาร์ลตันแอทเลติก
* คอเวนทรีซิตี
* ดาร์บีเคาน์ตี
* ฮัดเดอส์ฟีลด์ทาวน์
* ฮัลล์ซิตี
* อิปสวิชทาวน์
* ลีดส์ยูไนเต็ด
* เลสเตอร์ซิตี
* มิดเดิลส์เบรอ
* นอริชซิตี
* โอลดัมแอทเลติก
* พอร์ตสมัท
* ควีนส์พาร์กเรนเจอส์
* เรดิง
* เชฟฟีลด์เวนส์เดย์
* เซาแทมป์ตัน
* สโตกซิตี
* ซันเดอร์แลนด์
* สวอนซีซิตี
* สวินดันทาวน์
* วอตฟอร์ด
* เวสต์บรอมมิชอัลเบียน
* วีแกนแอทเลติก
* *วิมเบิลดัน* (ยุบแล้ว)

 |

 |
| การแข่งขัน | 
* รายชื่อทีม
	+ ผู้ชนะเลิศ
	+ บันทึกผลงาน
* ผู้เล่น
	+ ผู้เล่นต่างชาติ
	+ ผู้เล่นต่างชาติที่ทำประตู
	+ ชนะเลิศ
* ผู้จัดการทีม
	+ ปัจจุบัน
* สนามกีฬา

 |
| สถิติและรางวัล | 
* หอเกียรติยศพรีเมียร์ลีก

 |
| การแข่งขันที่เกี่ยวข้อง | 
* เอเชียโทรฟี
* เอฟเอคอมมิวนิตีชีลด์
* เอฟเอคัพ
* อีเอฟแอลคัพ
* ยูฟ่าแชมเปียนส์ลีก
* ยูฟ่ายูโรปาลีก
* ยูฟ่ายูโรปาคอนเฟอเรนซ์ลีก
* พรีเมียร์ลีก 2
* ยู18 พรีเมียร์ลีก
* พรีเมียร์ลีกอินเตอร์เนชันนัลคัพ

 |

 |